****

**Zapisnik 6. seje Izvršnega odbora Društva specialna olimpiada Slovenije z dne**

**6. oktober 2015 ob 12. uri v prostorih Zveze Sožitje, Samova 9, Ljubljana.**

**Vabljeni:**

* člani IO SOS
* člani NO SOS
* Zveza Sožitje
* ZŠIS, POK

**Prisotni:** priloga

**Pričetek seje:** 12.15

**Zaključek seje:** 16.30

**Zapisala:** Urška Kustura

**DNEVNI RED:**

1. Ugotovitev sklepčnosti in potrditev dnevnega reda
2. Pregled in potrditev sklepov 5. seje z dne 9.6.2015
3. Ocene in analize:

* Poletne svetovne igre, Los Angeles (Ljubomir Miličević)
* Specialno jadranje (Urška Kustura)
* Wellness projekt (Urška Kustura)

1. Program SOS do konca leta
2. Dolgoročni načrt tekmovanj (Silvester Polc)
3. Evalvacijski vprašalnik za tekmovanja (Tanja Princes)
4. Finančno vrednotenje tekmovanj (posredujte delovne preglode!)
5. Program in finančni načrt 2016
6. Sistem izobraževanj v SOS, licenčni seminarji za trenerje
7. Svetovne zimske predigre, Schladming 2016 (Urška Kustura)
8. Določitev kvote za Zimske svetovne igre, Schladming 2017
9. Razno

**AD 1**

IO SOS je sklepčen. Na dnevni red se doda točka 8 – Program in finančni načrt 2016.

**AD 2**

**Ljubomir Miličević** bere in komentira sklepe prejšnje seje. Sožitje Škofja Loka in OŠ Gustava Šiliha še želita imeti predavanje o zdravi prehrani v sklopu letošnjih zdravstvenih forumov za starše. Vodje regij pripravijo osnutek za MATP medalje, ki bi se podeljevale na regijskem nivoju. Na MATP državnih igrah ne bo zdravstvenega programa zaradi zadržanosti koordinatorja. Plavalni turnir bo v Mariboru. Omeni tudi razdeljevanje donacij članicam za organizacijo tekmovanj ter notranji nadzor Zveze Sožitje nad sredstvi FIHO, zaradi česar bo potrebno doreči pravilnik o razdeljevanju denarja. Urška Kustura se pozanima glede demonstracij floorballa po regijah. Tanja Princes sporoči datume tekmovanj OŠPP. Program se objavi skupaj s programom SOS za leto 2016 na spletni strani.

**AD 3**

**Ljubomir Miličević** poroča o Poletnih svetovnih igrah v Los Angelesu. Daljša poročila so objavljena na spletni strani: <http://www.specialna-olimpiada.si/si/aktualno/1708/objava.html>, <http://www.specialna-olimpiada.si/si/aktualno/1711/objava.html>. Poroča, da so bile po začetnem zapletu s prevozi, igre dobre, na visokem nivoju. Motilo ga je, ker so bile športne skupine zelo razdrobljene.

**Urška Kustura** doda, da je ekipo konec avgusta sprejel tudi predsednik države: <http://www.specialna-olimpiada.si/si/aktualno/1722/objava.html>.

**Sklep 1: Seznanili smo se s poročilom o Poletnih svetovnih igrah v Los Angelesu.**

**Urška Kustura** poroča o projektu Specialno jadranje. Predstavi film <https://vimeo.com/141090206> in pove, da je bila skupina 42 športnikov in 24 spremljevalcev zelo homogena, program je potekal dobro. Daljše poročilo: <http://www.specialna-olimpiada.si/si/aktualno/1727/objava.html>. Ideja za naslednje leto je 10 jadrnic, razpis bo objavljen 15.10. **Aljoša Šip** predlaga, da udeleženci vedno prispevajo del finančnega zneska za večjo resnost in pove nekaj praktičnih izkušenj od letos. **Leon Štemberger** pohvali projekt, saj je pri varovancih opaziti večjo strpnost, spretnost in v prihodnje razmišljajo kot o obliki letovanja.

**Sklep 2: Seznanili smo se s poročilo o projektu Specialno jadranje 2015.**

**Urška Kustura** poroča o nadaljnjem poteku wellness projekta, s katerim je v septembru začela druga skupina 60 udeležencev. **Tanja Princes** in **Pajo Cakiči** pohvalita projekt, da je odziv dober. **Leon Štemberger** doda, da so starši hvaležni za ta projekt in da zelo dobro sodelujejo. **Silvester Polc** doda, da je pri njih opaziti, da so varovanci vzgojno boljši. Interes je, da se projekt pelje tudi naprej skupaj s programom promocije zdravja.

**Sklep 3: Seznanili smo se s potekom wellness projekta, ki dobro teče. Urška Kustura se pozanima, kako program v podobni obliki peljati naprej.**

**AD 4**

Program SOS do konca leta:

* **od 8. do 11. oktobra**  
  Evropska športna konferenca, Dornbirn (Avstrija)
* **14. oktober**  
  [Finale nogometne lige](http://www.specialna-olimpiada.si/si/aktualno/1732/objava.html), Sožitje Ljubljana (Štadion Kodeljevo) - PRESTAVLJENO NA 22.10.
* **21. oktober**  
  [Turnir v balinanju](http://www.specialna-olimpiada.si/si/aktualno/1729/objava.html), VDC Ajdovščina-Vipava
* **24. in 25. oktober**  
  [Ljubljanski maraton](http://www.specialna-olimpiada.si/si/aktualno/1724/objava.html) – sodelovanje (600 m, 10 in 21 km)
* **14. november**  
  [Plavalni turnir](http://www.specialna-olimpiada.si/si/aktualno/1735/objava.html), OŠ Gustava Šiliha in Plavalni klub Maribor (Pristan)
* **21. november**  
  [MATP državne igre](http://www.specialna-olimpiada.si/si/aktualno/1737/objava.html), CIRIUS Vipava
* **25. november**  
  [Košarkarski turnir](http://www.specialna-olimpiada.si/si/aktualno/1736/objava.html), Center Janeza Levca
* **od 27. novembra do 6. decembra**  
  12. Evropski košarkarski teden (seminar, izdaja priročnika)

Za Ljubljanski maraton je 47 prijavljenih na 10 in 21 km. Na košarkarskem turnirju se izvede zdravstveni program – promocija zdravja. V času Evropskega košarkarskega tedna bo seminar za trenerje košarke na Dečkovi. Datum določi Aljoša Šip.

**AD 5**

**Silvester Polc** predstavi dolgoročni načrt tekmovanj (v prilogi). **Ljubomir Miličević** pove, da bo potrebno uravnotežiti tekmovalna leta zaradi enakomernih zneskov financiranja s strani FIHO. Razprava teče o individualnih in moštvenih elementih košarke. Ljubo meni, da ni nujno, da je vse organizirano na državnem nivoju. **Silvester Polc** predlaga, da se moštveni elementi obdržijo na državnem nivoju, individualni pa na regijskem. Na državnih igrah poteka igra 5:5.

**Sklep: Naredimo optimalni dolgoročni načrt tekmovanj, ki bo finančno uravnotežen glede na posamezno leto.**

**AD 6**

**Tanja Princes** predstavi evalvacijski vprašalnik (v prilogi), ki izhaja iz protokola. Prednost je, da organizator izboljša preglednost nad potrebnimi elementi tekmovanja, hkrati pa je v pomoč za objektivno oceno uspešnosti tekmovanja. **Ljubomir Miličević** doda, da je vprašalnik mišljen v pomoč organizatorjem in ne kot kritika, čeprav bi jo kdo uspel razumeti na ta način.

**Sklep: Evalvacijski vprašalnik se poskusno uporabi na plavalnem in košarkarskem turnirju ter na MATP državnih igrah. Nato se dopolnjuje.**

**AD 7**

**Ljubomir Miličević** še enkrat pove, da moramo predvsem zaradi potreb FIHO, ki financira naša domača tekmovanja, izdelati jasen pravilnik o razdeljevanju sredstev organizatorjem tekmovanj. Poudarjeno je bilo, da je to vezano tudi na različno število tekmovalcev. **Silvester Polc** meni, da imamo le malo stalnih organizatorjev, ki pa organizirajo turnirje bodisi enkrat letno, vsaki dve leti ali pa celo več turnirjev v enem letu, medtem ko regijske igre organizator praviloma organizira le na vsakih 10-15 let, zato naj bi regijske igre dobile manj finančne podpore. **Leon Štemberger** predlaga, da se zavedejo fiksni stroški (najem objektov, ozvočenje, sodniki) ter variabilni del v obliki števila tekmovalcev. **Aljoša Šip** doda, da obstajajo stroškovniki in pravilniki sofinanciranja, primer Zavoda za šport Planica.

**Sklep: Tanja Princes, Ljubomir Miličevič, Silvester Polc in Urška Kustura oblikujejo osnovo pravilnika o razdeljevanju sredstev.**

**AD 8**

**Urška Kustura** predstavi program SOS za leto 2016 (v prilogi). Na program dodamo teke pod okriljem projekta 5 tekov za 300 nasmehov, ki naj bi se v prihodnjem letu še razširil. Ideja je, da bi na seminarju o organiziranosti pripravili različne delavnice. Organizira se seminar za trenerje smučarskega teka in krpljanja (zima 2016/2017). Zdravstveni program se izvede na državnih igrah (FF in OE) ter na regijskih igrah v Škofji Loki (HP). Finančni načrt (v prilogi) je okviren in se bo pred sprejetjem moral uskladiti s pravilnikom o razdeljevanju sredstev. Imenuje se inventurna komisija v sestavi: Urška Kustura, predsednica, člana: Aleš Jurčec in Marko Došler.

**Urška Kustura** pove tudi nekaj več o Evropski konferenci prihodnje leto v Mariboru, ki se bo vezala na konferenco za vodje delegacij v Schladmingu. Pri kandidaturi smo premagali Ciper. Sredi maja bo poslan t.i. Registration Package, rok za prijavo bo 31. julij (pričakuje se udeležba okoli 100 oseb), kotizacija pa bo znašala 520 EUR (do 31. julija), pred tem 480, kasneje 560 EUR. Celoten vsebinski program oblikuje SOEE. Sodelovanje IO-ja se doreče na decembrski seji.

**Sklep 1: Imenuje se inventurna komisija v sestavi: Urška Kustura, predsednica, člana: Aleš Jurčec in Marko Došler.**

**Sklep 2: Finančni načrt je okviren in se bo pred sprejetjem moral uskladiti s pravilnikom o razdeljevanju sredstev.**

**AD 9**

Točka se prestavi na decembrsko sejo. Pripravi se delovni osnutek.

**AD 10**

**Urška Kustura** predstavi okviren program Zimskih svetovnih prediger. Priprave za le-te bodo od 27.-28. novembra v Mariboru. CUDV Črna in OŠ Gustava Šiliha prispevata svoja kombija.

**Sklep: SOS za posamezen kombi za potrebe prevozov na Zimskih svetovnih predigrah v Schladmingu pokrije znesek v višini 150 EUR.**

**AD 11**

Silvester Polc predstavi potek izbora kvote po posameznih državah in predlaga, da ostanemo na isti kvoti, kakor pred dvema letoma. Člani menijo, da se lahko kvota zaradi bližine samih iger nekoliko dvigne.

Kandidiramo s kvoto:

**ALPSKO SMUČANJE**

|  |  |  |  |
| --- | --- | --- | --- |
|  | **Discipline** | **Moški** | **Ženske** |
| **Kategorija 1** | Glide (Novice) | 1 | 1 |
| **Kategorija 2** | Lažji (Intermediate) | 2 | 1 |
| **Kategorija 3** | Težji (Advanced) | 1 | 1 |
|  |  | **4** | **3** |

**SMUČARSKI TEK**

|  |  |  |  |
| --- | --- | --- | --- |
|  | **Discipline** | **Moški** | **Ženske** |
| **Kategorija 1** | 50 m, 100 m klasika | 1 | 2 |
| **Kategorija 2** | 500 m, 1 km, 3 km, štafeta | 2 | 1 |
| **Kategorija 3** | 3 km, 5 km, 7.5 km, 10 km, štafeta | 1 |  |
|  |  | **4** | **3** |

**KRPLJANJE**

|  |  |  |  |
| --- | --- | --- | --- |
|  | **Discipline** | **Moški** | **Ženske** |
| **Kategorija 2** | 100 m, 200 m, 400 m, štafeta | 1 | 2 |
| **Kategorija 3** | 200 m, 400 m, 800 m, štafeta | 1 |  |
|  |  | **2** | **2** |

**Sklep: Za Zimske svetovne igre v Schladmingu kandidiramo z 18 tekmovalci po razdeljenih kategorijah.**

**AD 12**

**Barbaro Rode** potrdimo za glavnega trenerja za balinanje. Povabi se jo na naslednjo sejo.

**Naslednja seja bo v torek, 1. decembra, v Thermani Laško ob 10. uri. Sledilo bo novoletno kosilo.**

Ljubomir Miličević Urška Kustura

predsednik SOS izvršna sekretarka SOS